Α.Ο. Κρανιδίου

Ο Αθλητικός Όμιλος Κρανιδίου είναι ελληνικός αθλητικός σύλλογος που δραστηριοποιείται στο Κρανίδι, στο Νομό Αργολίδας, όπου και βρίσκεται η έδρα του, το Κλειστό Γυμναστήριο Ερμιόνης. Επίσημο έτος ίδρυσής του είναι το 1979 και αγωνίζεται με χρώματα το λευκό, το μαύρο και το κίτρινο. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων, καθώς και σκακιστικό τμήμα.

 Τμήμα καλαθοσφαίρισης ανδρών 
 Ιστορική αναδρομή 
Η ιστορία του συλλόγου ξεκινά το 1979 οπότε και το ανδρικό τμήμα εντάχθηκε στα πρωταθλήματα της Ε.Σ.Κ.Α.Κ. Τη χρονιά 1998-99 η ομάδα εξασφάλισε την άνοδό της στην κορυφαία κατηγορία της Ένωσης, όπου και αγωνίστηκε μέχρι την περίοδο 2005-06 οπότε και αναδείχθηκε αήττητη Πρωταθλήτρια.«Βαθμολογία Α1 Ανδρών Ε.Σ.Κ.Α.Κ. 2005-06»

Την αγωνιστική περίοδο 2006-07 η ομάδα του Κρανιδίου πραγματοποίησε την παρθενική της εμφάνιση στη Γ' Εθνική Κατηγορία και συγκεκριμένα στους αγώνες του 1ου Ομίλου Νότου. Στη διάρκεια της αγωνιστικής δράσης συγκέντρωσε 9 νικηφόρα αποτελέσματα και 17 ήττες, απέναντι σε 13 αντιπάλους, με αποτέλεσμα να τερματίσει στην 11η θέση της τελικής βαθμολογίας.«Βαθμολογίες Εθνικών Πρωταθλημάτων 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Καθώς βρέθηκε εντός της ζώνης του υποβιβασμού αναγκάστηκε να επιστρέψει στο τοπικό της πρωτάθλημα. Η πορεία του Κρανιδίου εκεί κατά την περίοδο 2007-08 του επέτρεψε να επανέλθει στη Γ' Εθνική το επόμενο φθινόπωρο. Όπως και την προηγούμενη φορά, συμμετείχε στο αγωνιστικό πλαίσιο του 1ου Ομίλου Νότου με την απόδοσή του να αποδεικνύεται ελαφρώς χειρότερη με 7  νίκες και 19 ήττες. Η κατάληψη της 12ης θέσης είχε σαν αποτέλεσμα νέο υποβιβασμό του συλλόγου.

Στο τοπικό του πρωτάθλημα πλέον, στη διάρκεια της αγωνιστικής περίοδο 2009-10 συνέλεξε 11 νίκες και 11 ήττες, όσες και ο Αργοναύτης Νέας Κίου, κλείνοντας τη χρονιά στην 7η θέση της Α1 Κατηγορίας Ανδρών.«Βαθμολογία Α1 Ανδρών Ε.Σ.Κ.Α.Κ. 2009-10» Την επόμενη αγωνιστική περίοδο, 2010-11, τρείς ομάδες ισοβάθμισαν με 11 νίκες και 11 ήττες, με το Κρανίδι να αποτελεί την ομάδα που τέθηκε επικεφαλής τους στην 5η θέση της τελικής βαθμολογίας.«Βαθμολογία Α1 Ανδρών Ε.Σ.Κ.Α.Κ. 2010-11» Τη χρονιά 2011-12 ο σύλλογος της Αργολίδας ολοκλήρωσε τις αγωνιστικές του υποχρεώσεις ξεκάθαρα στη 2η θέση της κατάταξης με απολογισμό 18 νίκες και 4 ήττες.«Βαθμολογία Α1 Ανδρών Ε.Σ.Κ.Α.Κ. 2011-12» Όταν ο πρωτοπόρος Α.Σ. Λεωνιδίου αρνήθηκε να συμμετάσχει στα εθνικά πρωταθλήματα, τη θέση του πήρε το Κρανίδι.«Α.Ο.Κρανιδιου: Ανοδος στη Γ΄Εθνικη & μεταγραφες» , άρθρο στον ιστότοπο του Παρατηρητή Αργολίδας, 1 Αυγούστου 2012. Προπονητής του συλλόγου την περίοδο αυτή, όπως και στην προηγούμενη άνοδο το 2005-06, ήταν ο Παναγιώτης Γκόλαντας.«Και επίσημα ανέλαβε ο Γκόλαντας!», άρθρο στον ιστότοπο BasketballBlog.gr, 17 Ιουλίου 2014.

Το επόμενο φθινόπωρο το Κρανίδι εντάχθηκε στο δυναμικό του 1ου Ομίλου Νότου της Γ' Εθνικής, ωστόσο η παραμονή του στην κατηγορία αποδείχθηκε βραχύβια. Συγκέντρωσε 8 νίκες και 13 ήττες,«Γ' Εθνική, 1ος Όμιλος Νότου, Τελική Βαθμολογία 2012-2013», πληροφορίες στον ιστότοπο InfoBasket.gr. ενώ στο τελευταίο παιχνίδι δεν αγωνίστηκε καθόλου εφόσον ο υποβιβασμός του είχε κριθεί.«Το πήρε στα «χαρτιά» η Ζάκυνθος», άρθρο στον ιστότοπο InfoBasket.gr, 17 Απριλίου 2013. Εν τέλει, βρέθηκε στη 10η θέση της τελικής βαθμολογικής κατάταξης. Προπονητής την περίοδο αυτή ήταν ο Άκης Καλαϊτζάκης, ο οποίος δύο χρόνια αργότερα εντάχθηκε στο προπονητικό τιμ της Ουνίξ Καζάν στο πλευρό του Αργύρη Πεδουλάκη.«Πιο "ελληνική" παρά ποτέ!» , άρθρο στον ιστότοπο της εφημερίδας «Αυγή», 19 Οκτωβρίου 2014.

Το Κρανίδι επέστρεψε στην Α1 Κατηγορία Ανδρών της Ε.Σ.Κ.Α.Κ. καταφέρνοντας μία αγωνιστική πριν το τέλος της χρονιάς 2013-14 να κατακτήσει μαθηματικά τον τίτλο του Πρωταθλητή.«Μπάσκετ:ο Αργοναύτης νίκησε, το Κρανίδι πανηγύρισε» , άρθρο στον ιστότοπο ArgolidaPortal.gr, 27 Μαρτίου 2014. Τη θέση του προπονητή εξακολουθούσε να διατηρεί ο Καλαΐτζάκης.

Κατά την αγωνιστική περίοδο, 2014-15, ο Α.Ο. Κρανιδίου έλαβε μέρος στο Πρωτάθλημα της Γ' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου.

 Τμήματα υποδομής 
Την αγωνιστική περίοδο 2007-08 η ομάδα του Κρανιδίου κατέκτησε το Πρωτάθλημα Εφήβων που διοργανώνει η Ε.Σ.Κ.Α.Κ. κερδίζοντας παράλληλα το δίκαιωμα συμμετοχής στο Πανελλήνιο Πρωτάθλημα Εφήβων της ίδιας χρονιάς. Δεν κατάφερε, ωστόσο, να περάσει στην τελική φάση της διοργάνωσης.«Πρωταθλητής Ελλάδας στους εφήβους ο Ηλυσιακός», δελτίο τύπου στον επίσημο ιστότοπο της Ελληνικής Ομοσπονδίας Καλαθοσφαίρισης, 23 Αυγούστου 2008.

 Τμήμα καλαθοσφαίρισης γυναικών 
 Ιστορική αναδρομή 
Τη χρονιά 2011-12 η ομάδα του Κρανιδίου κατέλαβε την 4η και τελευταία θέση του τελικού βαθμολογικού πίνακα της Α' Κατηγορίας Γυναικών της Ε.Σ.Κ.Α.Κ.«Όλα τα ωραία κάποτε τελειώνουν!!!» , άρθρο στον επίσημο ιστότοπο του συλλόγου.

Κατά την αγωνιστική περίοδο, 2012-13, ο  Α.Ο. Κρανιδίου αγνωνίστηκε στο Πρωτάθλημα της Α' Κατηγορίας Γυναικών της Ε.Σ.Κ.Α.Κ.

 Παραπομπές 

 Εξωτερικοί σύνδεσμοι 

 Α.Ο. Κρανιδίου, επίσημη ιστοσελίδα του συλλόγου.
 Α.Ο. Κρανιδίου Πρωταθλητής Ε.Κ.Α.Σ.Κ. 2013-2014, απονομή και πανηγυρισμοί (βίντεο).

Κατηγορία:Αθλητικοί σύλλογοι Αργολίδος
Αθλητικος Ομιλος
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σκακιστικοί σύλλογοι
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1979
Κατηγορία:Ιδρύσεις ομάδων καλαθοσφαίρισης το 1979